יונתן בר גיורא

בר גיורא, 2000

יונתן בר גיורא (נולד ב-8 ביולי 1962 בירושלים) הוא פסנתרן, מפיק מוזיקלי, מעבד ומלחין ישראלי. את עיקר פרסומו רכש בעקבות עבודתו המשותפת כמפיק מוזיקלי ומלחין עם יוסי בנאי בשלושת אלבומיו האחרונים: "פגישה לאין קץ", "יוסי בנאי קורא תהלים" ו"לאט", וכן כמלחין מוזיקה מקורית ללמעלה ממאה וחמישים סרטים וסדרות ישראליים, בהם "ההסדר", "אביבה אהובתי", "להאיר את יוסי", "הכוכבים של שלומי", "המלכה שושנה", "קרוב לבית", וסדרות הטלוויזיה "מעורב ירושלמי", "אבודים" ו"סאלח, פה זה ארץ ישראל".

בשנים 2011–2015 שימש בר גיורא כראש מסלול פסקול והלחנה לסרטים במחלקה לקולנוע של המכללה האקדמית ספיר, שם הוא משמש כיום כראש התכנית לתאר ראשון. כמו כן מלמד בר גיורא בבית ברל. לחניו מגוונים ומושפעים ממוזיקה מזרחית, ג'אז, מוזיקה קלאסית, רוק, ומוזיקה אלקטרונית. לאורך השנים עבד עם אמנים וזמרים רבים, בהם יוסי בנאי, אסתר רדא, מאיר בנאי, שלום חנוך, ריקי גל, חיים אוליאל, מירי מסיקה, יהונתן גפן, אורלי פרל ואלי לוזון.

==ביוגרפיה==
בשנת 1990 העלה בר גיורא ב"תיאטרון פרגוד" הירושלמי מופע יחיד בשם "אשמח להפגש אתך אחרי המגפה", אותו כתב, הלחין וביצע. המופע רץ תקופה ארוכה בפרגוד. עם אחת הדמויות במופע, נגן-המעליות מישל קליידרלאסט, המשיך אחר כך למופע יחיד בפסטיבל ישראל ("מופע המעליות של מישל קליידרלאסט"), במסגרתו עמד קליידרלאסט במעלית עם אורגנית קסיו קטנה וניגן גרסאות של 20 שניות (הזמן הממוצע בו שוהה אדם במעלית) לשירים פופולריים. דמותו של קליידרלאסט המשיכה להתקיים במרחב התקשורתי בטור הסאטירי "אתם שואלים – קליידרלאסט עונה" שהתפרסם בעיתון כל העיר בירושלים.

בשנת 1991 העלה את מופע הרוק "אירוע מוחי", שבו בוצעו לופים אלקטרוניים בהופעה חיה, כתשובה לחרדת המוזיקאים מפני השתלטות מכונות התופים והסמפלרים על שוק המוזיקה. בשנת 1992 העלה בשיתוף עם הזמר והיוצר האמריקאי ג'ונתן ליכט את המופע הקודר "הקרנבל של ג'סי".
בשנת 1993 כתב (בשיתוף עם אתגר קרת) והלחין את "מבצע אנטבה – המחזמר" שזכה בפרס ההצגה הטובה ביותר בפסטיבל עכו. ב-1994 יזם, עיבד והפיק מוזיקלית את המופע "ים של בלוז", גרסאות בלוז ללהיטים ים תיכוניים, בביצוע רביעייה. מופע הבכורה בפסטיבל עכו שודר בשידור ישיר בערוץ 2. המופע המשיך לרוץ כשנה על במות ברחבי ישראל. ב-1995 התנסה לראשונה בכתיבת פסקול, בסרטו של בועז רימר "דבק מטורף". במהלך שנות ה-90 המשיך להופיע כנגן ג'אז וקלידן ושימש כמנהל מוזיקלי בתוכניות טלוויזיה שונות. ("עד עשר"-עם מרב מיכאלי, ועוד). בנוסף עסק בכתיבת תסריטים וסאטירה ובכתיבת מוזיקה להצגות
רבות. בסוף שנות ה-90 החל שיתוף הפעולה הפורה עם הזמר והשחקן יוסי בנאי, בעבודה על אלבומם המשותף הראשון "פגישה לאין קץ" (1999). האלבום כולל קטעי קריאה של שירי נתן אלתרמן בליווי מוזיקה מקורית שנכתבה במיוחד לפרויקט על ידי בר גיורא. עוד באותה שנה הגיעה ההצעה להלחין את סרטו של יוסף סידר – "ההסדר", הצעה אשר הובילה בשנים אחר כך להתמקדות בכתיבת מוזיקה לתמונה. בר גיורא היה מועמד חמש פעמים לפרס האקדמיה על עבודתו כמלחין קולנוע. במקביל המשיך בר גיורא לעבוד עם יוסי בנאי על שני אלבומי אולפן נוספים, "לאט" (2001) ו"יוסי בנאי קורא תהלים" (2005). 

בר גיורא עיבד מוזיקלית את גרסת הכיסוי לשיר חשמל בכפות ידיך שהיה לשיר הנושא של הסרט "מדורת השבט" משנת 2004. השיר מופיע פעמיים במהלכו, פעם בביצוע המקורי של נבון משנת 1974, ופעם בגרסה חדשה של ריקי גל, שעיבד והפיק מוזיקלית במיוחד לסרט. גרסה זו מופיעה במלואה על כותרות הסיום.<ref></ref><ref></ref>

בספטמבר 2009 יצא הדיסק-ספר אומר שירי אהבה, הכולל 29 שירים של יהונתן גפן המוקראים על ידו, ואשר עטופים במוזיקה שנכתבה ועובדה במיוחד לפרויקט על ידי בר גיורא. בשנת 2016, במלאת 10 לפטירתו של יוסי בנאי, הוציאה הליקון (חברה) את הסינגל "אמרתי לך שיהיה כך – ולא האמנת" (מילים – יהודה עמיחי, לחן ועיבוד – יונתן בר גיורא) שהוקלט על ידי יוסי בנאי בשנת 2002 ומעולם לא יצא לפני כן. השיר צורף למהדורה מחודשת של לאט. בקיץ 2018 נערכה בארבעה סינמטקים ברחבי הארץ (ירושלים, תל אביב, חולון וחיפה) רטרוספקטיבה מקיפה לסרטים שהלחין בר גיורא. באוגוסט 2018 יצא בהליקון (חברה) מיוזיק האלבום "תֵּמוֹת", אוסף ראשון של מוזיקה שהלחין בר גיורא לסרטים. בתחילת 2020 הקדישה התזמורת האנדלוסית הישראלית אשדוד קונצרט ליצירותיו של בר גיורא, במסגרת מופע "פסקול הלב". בסוף 2020 זכה בר גיורא בפרס המוזיקה המקורית הטובה ביותר של פורום היוצרים הדוקומנטריים על עבודתו בסרט להאיר את יוסי.

בר גיורא, 2016

בתחילת 2021 יצא בחברת הליקון אלבום השירים "שרים תפילילה", אותו הפיק ועיבד מוזיקלית בר גיורא. באלבום זה גרסאות מושרות ומולחנות לשירי ספר הילדים "תפילילה" (כתבו מאיה חנוך ומיכל חי כהן). השתתפו בו שלום חנוך, נינט טייב, אסתר רדא, אלון עדר, בן ארצי, מירי מסיקה, אבי גרייניק וגיא מרוז, אשר שרו וגם הלחינו. עוד תרמו לחנים לאלבום יוני רכטר ואלון אולארצ'יק.

==מבחר עבודות==
{|width=100%|
|- valign="top"
| width=50%|
<big>מוזיקה מקורית לסרטי קולנוע באורך מלא</big>
*"ההסדר" – יוסף סידר (2000). זוכה פרס אופיר לסרט הטוב ביותר 2000
*"הכוכבים של שלומי – שמי זרחין (2003).
*"לא בת 17" – יצחק צפל ישורון. (2003). פרס הסרט הטוב ביותר, פסטיבל הסרטים הבינלאומי חיפה 2003
*"חלומו של הנרי" – איתן גרין. (2003).
*"סיפור קיץ" – שמואל חיימוביץ'. (2004)
* "בלאק ג'ק" - (2004)
*"קרוב לבית" – וידי בילו ודליה הגר. (2005)
*"גיבורים קטנים" – איתי לב. (2006).
*"סיפור חצי רוסי" – איתן ענר. (2006).
*"אביבה אהובתי" – שמי זרחין. (2006). זוכה פרס אופיר לסרט הטוב ביותר 2006
*"החוב" – אסף ברנשטיין. (2007).
* "רסיסי אהבה" - (2011)
*"העולם מצחיק" – שמי זרחין. (2012).
*"בין העולמות" – מיה חטאב (2016)
*"לב שקט מאוד" – איתן ענר (2016) זוכה פרס הסרט הטוב ביותר בפסטיבל הקולנוע בטאלין
*"השתיקה" - שמי זרחין (2022) סרט הנעילה - פסטיבל חיפה

| width=50%|
<big>מוזיקה מקורית ל</big><big>סרטים דוקומנטריים</big>
*"לב הארץ" – מיכל אביעד. (2001).
*"לילדים שלי" – מיכל אביעד. (2002)
*"הנדון: אורי אבנרי" – יאיר לב. (2002).
*"טהורה" – ענת צוריה. (2002).
*"100 ילדים שלי" – עמליה מרגולין ואושרה שוורץ. (2003).
*"מקודשת" – ענת צוריה. (2004). (הסרט הדוקומנטרי הטוב ביותר – פסטיבל הקולנוע ירושלים 2004).
*"שלום אבו באסם" – ניסים מוסק. (2004).
*"תגיד אמן" – דוד דרעי.(2005).
*"המסע בעקבות החתיכה החסרה" – עודד לוטן. (2007).
*"שלוש פעמים מגורשת" – אבתיסאם מראענה. (2007).(הסרט הטוב ביותר, דוקאביב (2007)
*"בית אהבה" – אילת ברגור (2007).
*"לראות אם אני מחייכת" – תמר ירום (2007). זוכה בפרס הסרט הדוקומנטרי הטוב ביותר, פסטיבל אידפא 2007.
* "The Go-Go Boys" – הילה מדליה (2014). פסטיבל הקולנוע בקאן 2014
* "Cinema: a Public Affair" – טטיאנה בראנדאפ (2015) פסטיבל הסרטים הבינלאומי בברלין 2015
* "סאלח, פה זה ארץ ישראל" – דוד דרעי (2017) פרסי הבימוי והתחקיר פסטיבל דוקאביב. פרס הסרט הטוב ביותר של פורום היוצרים הדוקומנטריים.
*"אתה מת רק פעמיים" – יאיר לב ודוד דרעי (2018) – פרסי חביב הקהל והתחקיר פסטיבל דוקאביב.
*"ילדי פרא" – טל פסס (2018) – פרס חביב הקהל פסטיבל הקולנוע ירושלים
*"להאיר את יוסי" – מוריס בן מיור וקובי פרג' (2019) – פרסי העריכה והמוזיקה המקורית הטובה ביותר – פורום היוצרים הדוקומנטריים.
*המלכה שושנה - מוריס בן מיור וקובי פרג' (2021) סרט הפתיחה של פסטיבל דוקאביב.
*"לאן את נוסעת" - יסמין קיני (2023) HOT 8
*"סרט בסנטר" - מוריס בן מיור וקובי פרג' (2023) משתתף בתחרות דוקאביב
*"נורית אביב - אשה עם מצלמה" - זהר ברנט (2023). דוקאביב 2023
|
|- valign="top"
| width=50%|
<big>מוזיקה מקורית ל</big><big>סרטי טלוויזיה וסדרות</big>
*"פרצוף של פוקר" – איתן ענר. (2001).
*"אני פורים" – אסף ברנשטיין. (2001).
*"חוצלארץ" – דני כהן סולל. (2001).
*"לבנה יקירתי" – דינה צבי ריקליס. (2002).
*"מעורב ירושלמי" – ינקול גולדווסר, ניר ברגמן, שי כנות.(שלש עונות, 2003-2010) 38 פרקים – זוכת פרס האקדמיה לדרמה לשנת 2003
*"הילדים מגבעת נפוליאון" – גור בנטביץ'. (2004).11 פרקים זוכת פרס האקדמיה לסדרת ילדים 2003
*"חתה יסבח סבח" – דוד דרעי. (2004).
*"שירות חדרים" – איתן ענר. (2009) 21 פרקים
*"אללה אסלם" – דוד דרעי, צבי יחזקאלי. (2012) 4 פרקים
*"תקוות גדולות" – דוד דרעי (2013) 3 פרקים
*"אבודים" דוד דרעי (2013-2022) 71 פרקים
*"משפחות" - דוד דרעי (2021) 3 פרקים
| width=50%|
<big>מוזיקה מקורית ל</big><big>הצגות</big>
*"אשמח להפגש אתך אחרי המגפה". בימוי: שלמה וזאנה. תיאטרון פרגוד (1990).
*"מופע המעליות של מישל קליידרלאסט". פסטיבל ישראל (1990).
*"מבצע אנטבה: המחזמר" – אתגר קרת ויונתן בר גיורא. בימוי: שלמה וזאנה. פסטיבל עכו (1993).
*"קונפטי של רמברנדט". בימוי: משה נאור. מופע מוזיקלי של סטודיו למשחק ניסן נתיב. (1997).
*"ג'ונגול" – מאת בעז גאון, בימוי: משה נאור. צוותא (2000).
*"חייל חוזר הביתה". בימוי: עודד קוטלר, פסטיבל תיאטרון קצר. (2001).
*"פרטים אישיים". בימוי: אלית ובר, פסטיבל עכו. (2005).
*"מה קרה לעולם?". בימוי תמר קינן, התיאטרון הקאמרי. (2023)
|
|}

<big>אלבומים</big>
*פגישה לאין קץ - יוסי בנאי מגיש נתן אלתרמן (1999)
*לאט – יוסי בנאי (2001) (מהדורה מחודשת עם שיר בונוס יצאה באפריל 2016)
*יוסי בנאי קורא תהלים (2005)
*יהונתן גפן – אומר שירי אהבה (2009)
*פגישה לאין קץ – יוסי בנאי מגיש אלתרמן מהדורה מחודשת הכוללת 3 טרקים שלא יצאו לפני כן (2010)
*תֵּמוֹת – אלבום אוסף ראשון של מוזיקה לסרטים (2018)
* הכוכבים של שלומי – אלבום הפסקול (2003)
* אביבה אהובתי – אלבום הפסקול (2006)
* להחזיר את הפיות (2020) יחד עם שז.
* להאיר את יוסי – אלבום הפסקול (2020)
*שרים תפילילה (2020)<ref></ref>
*פסקול המלכה שושנה (2022)
*Middle Eastern Soul - אלבום אוסף שני של מוזיקה לסרטים (2022)
*[https://play.helicon.link/HaYofi הַיֹּפִי אוֹזֵל בִּמְהִירוּת] - ביחד עם לילך כספי, טקסטים מולחנים של הדרה לוין ארדי

<big>מוזיקה מקורית לווידאו – ארט ועבודות מוזיאליות</big>
*"במעגל סגור" ("Closed Circuit") – אמנית הווידאו-ארט מירי סגל. (2000). העבודה הוצגה בין השאר בתערוכת יחיד ב-PS1 MOMA בניו יורק
*"EG" – מירי סגל (2000). מוזיאון תל אביב לאמנות
*"FORESHADOWING" – מירי סגל (2001). העבודה הוצגה בין השאר בתערוכת יחיד במוזיאון לאמנות מודרנית בניו יורק
*"מקדש אדם". (2006). מוזיקה לתצוגה קבועה, מוזיאון ישראל.
* "PIXEL TOUCH" מירי סגל ויונתן בר גיורא. הוצגה לראשונה באפריל 2020 ב-VIRAL FESTIVAL

==קישורים חיצוניים==

*

* [https://www.cinema.co.il/series/מחווה-למלחין-יונתן-בר-גיורא/ מחווה ליונתן בר גיורא], באתר סינמטק תל אביב
* [http://www.linktone.co.il/linktone/credits/99998702 "תֵּמוֹת"], אלבום האוסף הראשון של מוזיקה לסרטים שהלחין יונתן בר גיורא, באתר "הליקון מיוזיק"
* 
* [http://www.third-ear.com/Performer/122207496/בר+גיורא,+יונתן יונתן בר גיורא] באתר האוזן השלישית
* יונתן בר גיורא, [https://www.nli.org.il/he/discover/music/jewish-music/piyut/articles/personal-insight/personal-view/miri-mesika-rabi-aharon-peretz-resputin-veani מירי מסיקה, רבי אהרן פרץ, רספוטין ואני], באתר הפיוט והתפילה
* [http://takriv.net/issue/גיליון-8/ פסקול דוקומנטרי], גיליון 8 של כתב העת המקוון "תקריב", בעריכת בר גיורא
* 
* 
* [https://web.archive.org/web/20160321230734/http://mooma.mako.co.il/Biography.asp?ArtistId=11471 יונתן בר-גיורא באתר Mooma (נכתב על ידי יואב קוטנר, ומעודכן ל-2007)]
* [https://www.youtube.com/watch?v=PPsQ-Sbj8GE התזמורת האנדלוסית הישראלית אשדוד מבצעת את "דיאלי"] מתוך פסקול הסרט סאלח, פה זה ארץ ישראל, פברואר 2020
* [https://www.youtube.com/watch?v=cLV5GNcVQa8 ביצוע הקטע האינסטרומנטלי "בדידות זוהרת", מתוך המופע "להאיר את יוסי לייב"] מתאריך 2 בספטמבר 2020, בית היוצר.
* [https://open.spotify.com/album/0ISQOwRYLU2NrxcGBjNqGk?si=k114FY8yQMewR-9O44VkRA אלבום פסקול] המלכה שושנה הליקון (חברה)
* [https://play.helicon.link/MiddleEasternSoul Middle Eastern Soul] - אלבום אוסף שני של מוזיקה לסרטים הליקון (חברה)
* [https://play.helicon.link/HaYofi הַיֹּפִי אוֹזֵל בִּמְהִירוּת] - טקסטים מולחנים של הדרה לוין ארדי בביצוע משותף עם לילך כספי הליקון (חברה)

==הערות שוליים==

קטגוריה:מוזיקאים ירושלמים
קטגוריה:מלחיני פסקולים ישראלים
קטגוריה:מלחינים ישראלים
קטגוריה:פסנתרנים ישראלים
קטגוריה:סגל המכללה האקדמית ספיר
קטגוריה:ישראלים שנולדו ב-1962